# Eid al-Adha

| Eid al-Adha |
| --- |
| Kaligrapong piraso na pinetsahan noong 1729–30 na nagpapakita ng mga pagpapala para Eid al-Adha sa wikang Arabe |
| Opisyal na pangalan | عيد الأضحى Eid al-Adha |
| Gunuginita ng | Muslim at Druso |
| Uri | Islamiko |
| Kahalagaan | * Paggunita ng pagpapaunlak ni Ibrahim (Abraham) na isakripisyo ang kanyang anak bilang isang gawain ng pagsunod sa Panginoon
* Wakas ng taunang Hajj patungo sa Mecca
 |
| Mga paggunita | Panalangin sa Eid, paghahain ng hayop, kawanggawa, pagtitipong pang pakikisalamuha, masayang salu-salo, pagbibigay ng regalo |
| Nagsimula | 10 Dhu al-Hijjah nbm, |
| Natapos | 13 Dhu al-Hijjah |
| Petsa | 10 Dhu'l-Hijja |
| Kaugnay ng | Hajj; Eid al-Fitr |

Ang **Eid al-Adha** o **Eid ul-Adha** (Arabe: عيد الأضحى, romanisado: *ʿīd al-ʾaḍḥā*, lit. na 'Pagdiriwang ng Sakripisyo', IPA: [ʕiːd alˈʔadˤħaː]) ay ang panghuli sa dalawang kapistahang Islamiko na ipinagdiriwang sa buong mundo bawat taon (ang isa naman ay Eid al-Fitr), at itinuturing bilang nakababanal sa dalawa. Nagpaparangal ito ng pagpapaunlak ni Ibrahim (Abraham) na isakripisyo ang kanyang anak na si Ismael, bilang isang gawain ng pagsunod sa Panginoon. {Pinaniniwalaan ng mga rehiliyong Hudaismo at Kristiyanismo na ayon sa Torah at Bibilya, sa Genesis 22 tal 2, kinuha ni Abraham ang kanyang anak na si Isaac upang isakripisyo}. Ngunit, bago masakripisyo ni Ibrahim ang kanyang anak, naglaan ang Diyos ng koderong pansakripisyo. Sa paggunita nitong pamamagitan, ritwal na isinasakripisyo ang isang hayop, kadalasan isang tupa. Kinokonsumo ang isang-katlo ng karne nito ng pamilyang naghandog ng sakripisyo, habang ibinabahagi ang natitirang bahagi sa mga maralita at nangangailangan. Nagbibigayan ang mga tao ng mga matatamis at regalo, at karaniwang binibisitahan at sinasalubungan ang pinapamilyang kamag-anak.

Sa makabuwang kalendaryong Islamiko, pumapatak ang *Eid al-Adha* tuwing pang-10 araw ng buwan ng Dhu al-Hijjah, at nagtatagal ng apat na araw. Sa pandaigdigang kalendaryo (Gregoryano), nag-iiba-iba ang mga petsa sa bawat taon, umaaga ng halos 11 araw bawat taon.

## Iba pang katawagan

Sa Apganistan, tinatawag ng mga Apgano ang Eid al-Adha bilang *Eid-e-Qorban*.

Sa mga wika bukod sa Arabe, kadalasang isinasalinwika ang pangalan patungo sa lokal na wika, tulad ng Eid Qurban (Persia: عيد قربان), Qurban Bayrami (Aserbayano: *Qurban Bayramı*), Tafaska tameqrant (Mga wikang Berber: Amazigh), *Feast of the Sacrifice* sa Ingles, *Opferfest* sa Aleman, *Offerfeest* sa Olandes, *Sărbătoarea Sacrificiului* sa Rumano, at *Áldozati ünnep* sa Unggaro. Sa Kastila, kilala ito bilang *Fiesta del Cordero* o *Fiesta del Borrego* (kapwa nangangahulugang "kapistahan ng kordero"). Sa Kurdo, kilala ito bilang (*Cejna Qurbanê /* جەژنی قوربان). Kilala rin ito bilang *Kurban Bayramı* sa Turkiya, bilang কোরবানীর ঈদ sa Bangladesh, bilang عید الكبير "Ang Malaking Kapistahan" sa Magreb, bilang *Iduladha*, *Hari Raya Aidiladha*, *Hari Raya Haji* o *Hari Raya Korban* sa Brunei, Indonesia, Malaysia, Singapore at Pilipinas, bilang بکرا عید "Kambing Eid" o بڑی عید "Nadadakilang Eid" sa Indiya at Pakistan, bilang *Bakara Eid* sa Trinidad at Tobago, bilang *𞤔𞤓𞥅𞤂𞤁𞤉 𞤁𞤌𞤐𞤑𞤋𞤐* o *Juulde Donkin* sa wikang Fulfulde, bilang *Tabaski* o *Tobaski* sa Gambia, Guinea, at Senegal (pinakamalamang na hiniram mula sa wikang Serer – at isang sinaunang kapistahang relihiyoso ng mga Serer), at bilang *Odún Iléyá* ayon sa mga Yorúbà ng Nigeria.

## Mga sanggunian

 *Ang lathalaing ito na tungkol sa **Islam** ay isang usbong. Makatutulong ka sa Wikipedia sa pagpapalawig nito.*